datapwa'bago lamang niyang wawahiin ang tabing ng pintuan ay waring napauntol siya sa pagkarinig niya ng salitang: leoning, buhat pa nang kayo ay makasayaw ko na ginanap sa tahanan ng don gonzalo sa san marcelino ay inibig ko na kayo noon at hanggang sa ngayon ay walang ibang nagbibigay balisa sa aking damdamin kundi kayo lamang. sa pagkarinig niya noon ay waring nagsiklab ang tibok ng kanyang puso. sumiklab ang kanyang dugo. ano ang kahulugan ng lahat ng yaon? diyata at may ibang kaagaw siya kay leoning? kaya sa pagkauntol ng paghawi niya sa tabing ay kanyang hinintay ang pagtugon ng binibini datapuwa'hindi niya narinig sumagot. at sa gayon ay pamuling nagsalita ang lalaki: leoning, marahil ay sukat ng maniwala ang aking sarili na ang hindi ninyo pagsagot sa akin ay nangangahulugan ng pagsangayon. hindi ba bb. leoning? datapuwa'ang binibini ay lalo ba waring napipi. ano ang naghari sa kalooban ng isang eduardo?